open-index/open-wikipedia-markdown huggingface dataset:
เกมมาสเตอร์

**เกมมาสเตอร์** หรือ **จีเอ็ม** ( ย่อว่า GM) เป็นชื่อของตำแหน่งที่รับผิดชอบงานการดูแลและการให้บริการ**[[เกมออนไลน์]]** ที่ต้องมีการติดต่อกับลูกค้าเป็นอย่างมาก ซึ่งมักมีความสับสนกับ **[[คอลเซ็นเตอร์]]** เนื่องจากมีลักษณะงานที่ต้องรับผิดชอบคล้ายคลึงกัน โดยมากส่วนที่แตกต่างกันระหว่างสองตำแหน่งนี้คือเกมมาสเตอร์มักมีความอำนาจในการดำเนินการเกี่ยวกับกรณีต่าง ๆ ในเกมมากกว่า เช่น มีอำนาจหน้าที่ในการ**ตรวจสอบตัวละคร** หน้าที่ในการดูแลการบริการในตัวเกม ไม่ว่าจะเป็นกิจกรรม หรือ**การป้องกันการ[[การโกงวิดีโอเกม|ทุจริตของผู้เล่น]]** เป็นต้น ในขณะที่ คอลเซ็นเตอร์นั้นโดยมากมักจะมีหน้าที่ในการติดต่อกับผู้เล่นเป็นตัวกลางที่คอยเชื่อมระหว่างผู้เล่นกับบริษัทผู้ให้บริการเป็นหลักในหลากหลายช่องทาง ได้แก่ การรับสายโทรศัพท์ การตอบคำถามในเว็บบอร์ด 

อย่างไรก็ตามในประเทศไทย บริษัทที่มีการแบ่งหน้าที่ระหว่าง เกมมาสเตอร์และคอลเซ็นเตอร์อย่างชัดเจนนั้น มีเพียงบริษัทเดียวคือ '''บริษัทเอเซียซอฟท์ คอร์ปอเรชั่น จำกัด (มหาชน) '''ส่วนบริษัทอื่น ๆ มักจะรวบเอาหน้าที่ของทั้งสองตำแหน่งไว้ด้วยกัน เพื่อให้ง่ายในการบริหารงาน และประหยัดทรัพยากรบุคคล

## แหล่งข้อมูลอื่น
* รู้จักกับอาชีพเกมมาสเตอร์ให้ดีขึ้น


หมวดหมู่:อาชีพทางคอมพิวเตอร์
หมวดหมู่:คำศัพท์เกมเล่นตามบทบาท
สี่แยกอินโดจีน

**สี่แยกอินโดจีน** หรือ **สี่แยกร้องโพธิ์** เป็นสี่แยกจุดตัดของทางหลวงแผ่นดินหมายเลข 11 (ช่วงพิษณุโลก–อุตรดิตถ์), ทางหลวงแผ่นดินหมายเลข 12 และถนนเลี่ยงเมืองพิษณุโลกด้านใต้ ที่ตำบลสมอแข อำเภอเมืองพิษณุโลก จังหวัดพิษณุโลก

โครงการสี่แยกอินโดจีนเกิดขึ้นหลังจากมติคณะรัฐมนตรี เมื่อปี พ.ศ. 2540 กำหนดให้จังหวัดพิษณุโลกเป็นสี่แยกอินโดจีน เพื่อเป็นศูนย์กลางการคมนาคมขนส่งภายใต้ยุทธศาสตร์ความร่วมมือทางเศรษฐกิจในอนุภูมิภาคลุ่มแม่น้ำโขง ในโครงการถนนสายเศรษฐกิจตะวันออก-ตะวันตก (East-West Economic Corridor) ย่างกุ้ง–ตาก–พิษณุโลก–ขอนแก่น–สุวรรณเขต–ดานัง และโครงการถนนสายเศรษฐกิจเหนือ-ใต้ (North-South Economic Corridor) คุนหมิง–กรุงเทพมหานคร ซึ่งทั้งสองโครงการมีจุดตัดเส้นทางในประเทศไทยที่จังหวัดพิษณุโลกและจังหวัดตาก

ในปี พ.ศ. 2550 ทางจังหวัดพิษณุโลกได้ขอใช้พื้นที่ของกรมทางหลวงบริเวณสี่แยกอินโดจีน บนทางหลวงหมายเลข 11 ช่วงพิษณุโลก-อุตรดิตถ์ ประมาณ 9 ไร่ เพื่อพัฒนาเป็นศูนย์บริการนักท่องเที่ยว ในรูปแบบศูนย์วัฒนธรรมไทย และศูนย์ข้อมูลวัฒนธรรมประเทศเพื่อนบ้าน 5 ประเทศ ได้แก่ จีน พม่า ลาว เวียดนาม และมาเลเซีย

## ป้ายบอกระยะทาง
เป็นป้ายสีน้ำเงินติดตั้งเหนือถนนทั้ง 4 ด้านของทางแยก เพื่อบอกระยะทางไปยังเมืองสำคัญในประเทศเพื่อนบ้านทั้ง 4 ทิศ เป็นการแสดงออกถึงความเป็นจุดศูนย์กลางของสี่แยกอินโดจีน
* **ทิศเหนือ** ไปคุนหมิง 1,460 กิโลเมตร
* **ทิศตะวันตก** ไปย่างกุ้ง 670 กิโลเมตร
* **ทิศตะวันออก** ไปดานัง 1,010 กิโลเมตร
* **ทิศใต้** ไปกัวลาลัมเปอร์ 1,840 กิโลเมตร

## อ้างอิง

## ดูเพิ่ม
* ถนนสายเศรษฐกิจตะวันออก-ตะวันตก
* ถนนสายเศรษฐกิจเหนือ-ใต้ 
* โครงข่ายทางหลวงเอเชีย

หมวดหมู่:โครงสร้างพื้นฐานด้านการขนส่งในจังหวัดพิษณุโลก
อินโดจีน
หมวดหมู่:อำเภอเมืองพิษณุโลก
ซัลตาซอรัส

**ซัลตาซอรัส** (Saltasaurus)

ซัลตาซอรัส ( กิ้งก่าจากซัลตา ) เป็นไดโนเสาร์ตระกูลซอโรพอดในกลุ่มไททันโนซอร์ ขนาดเล็กที่เหลืออยู่ถึงปลายยุคครีเตเซียส  75 - 65 ล้านปีในอเมริกาใต้ และ เป็นสายพันธุ์ที่มีขนาดเล็กลงมาอีก คือมีความยาวเพียง 12 เมตร หนัก 7 ตัน แต่ก็นับว่าใหญ่โตสำหรับสัตว์ในปัจจุบัน

ซัลตาซอรัสมีช่วงคอ กับ ส่วนหางที่สั้นเมื่อเทียบกับชนิดและมีช่วงขาที่สั้นม่อต้อ แต่ลักษณะเด่นของมัน คือ มันเป็นซอโรพอดชนิดแรกที่พบว่า มีปุ่มกระดูกเกล็ดผุดขึ้นมาจากผิวหนัง เพื่อประโยชน์เป็นเกราะ ป้องกันลำตัวมันจากนักล่า คล้ายๆกับ ไดโนเสาร์หุ้มเกราะ เรียกว่า Osteoderm ซึ่งสามารถพบปุ่มเช่นเดียวกันนี้กับไททันโนซอร์ชนิดอื่นบ้าง
หมวดหมู่:ไดโนเสาร์ในยุคครีเทเชียส
อัลวาร์ อาลโต

**ฮูโก อัลวาร์ เฮ็นริก อาลโต** (; 3 กุมภาพันธ์ ค.ศ. 1898 – 11 พฤษภาคม ค.ศ. 1976) เป็นสถาปนิกและนักออกแบบชาวฟินแลนด์ ในบางครั้งเรียกว่า บิดาแห่งสมัยใหม่นิยม ในประเทศแถบสแกนดิเนเวีย ผลงานการออกแบบของเขามีทั้งสถาปัตยกรรม เครื่องเรือน สิ่งทอ และเครื่องแก้ว เขายังเป็นที่รู้จักในการร่วมงานกับครอบครัวตระกูล Ahlström-Gullichsen

## อ้างอิง

* Alvar Aalto's Savoy Vase (1936)

หมวดหมู่:สถาปนิกชาวฟินแลนด์
ธนาคารซีไอเอ็มบีไทย

**ธนาคารซีไอเอ็มบีไทย จำกัด (มหาชน)** (; ชื่อย่อ: ซีไอเอ็มบี ไทย; ) เดิมชื่อ *ธนาคารสหธนาคาร จำกัด (มหาชน)* ก่อตั้งขึ้นตั้งแต่วันที่ 11 มีนาคม พ.ศ. 2492  ( ชื่อย่อ: สหธนาคาร , UBOB) และ*ธนาคาร[[ไทยธนาคาร]] จำกัด (มหาชน)* ซึ่งเปลี่ยนชื่อเมื่อวันที่ 11 กุมภาพันธ์ พ.ศ. 2541 ตามลำดับ ( ชื่อย่อ: ไทยธนาคาร , BT)) โดยมีกองทุนเพื่อการฟื้นฟูและพัฒนาระบบสถาบันการเงิน เป็นผู้ถือหุ้นรายใหญ่ที่สุดของธนาคารมาโดยตลอด   จากนั้นเมื่อวันที่ 5 พฤศจิกายน พ.ศ. 2551 กลุ่มซีไอเอ็มบี โดย CIMB Bank Berhad ได้เข้าเป็นผู้ถือหุ้นรายใหญ่ที่สุดในไทยธนาคาร และได้ดำเนินการควบรวมกิจการดำเนินกิจการต่อเนื่องในนามของ ธนาคารซีไอเอ็มบี (ไทย) เมื่อวันที่ 4 พฤษภาคม พ.ศ. 2552

## ประวัติ
กลุ่มซีไอเอ็มบี ดำเนินธุรกิจในฐานะของธนาคารผู้ให้บริการทางการเงินอย่างครบวงจร (Universal Bank) โดยเป็นผู้ให้บริการทางการเงินที่มีขนาดใหญ่เป็นอันดับ 2 ของประเทศมาเลเซีย และอันดับ 5 ของภูมิภาคเอเชียตะวันออกเฉียงใต้ เมื่อจัดอันดับตามขนาดสินทรัพย์ และมีเงินทุนหมุนเวียนในตลาดประมาณ 6 พันล้านดอลลาร์สหรัฐ  

ปัจจุบัน กลุ่มซีไอเอ็มบี มีฐานการตลาดหลักด้านการเงินธนาคารแบบครบวงจร ในประเทศมาเลเซีย อินโดนีเซีย สิงคโปร์ และไทย นอกจากนี้ ยังมีเครือข่ายใน 9 ประเทศ ทั่วภูมิภาคเอเชียตะวันออกเฉียงใต้ ตลอดจนศูนย์ให้บริการทางการเงินทั่วโลก รวมถึงในประเทศต่างๆ ที่ลูกค้ามีธุรกิจและการลงทุนอยู่

ทั้งนี้ กลุ่มซีไอเอ็มบี ดำเนินธุรกิจผ่าน 3 หน่วยงานหลัก ดังนี้ CIMB Bank, CIMB Investment Bank และ CIMB Islamic โดย CIMB Bank เป็นส่วนสำคัญในการดำเนินธุรกิจด้านธนาคารพาณิชย์ของกลุ่ม ขณะที่ CIMB Islamic ดำเนินธุรกิจด้านการเงินและการธนาคารอิสลามในระดับโลก ซึ่งทั้ง CIMB Bank และ CIMB Islamic ให้บริการธุรกิจรายย่อย (Retail Banking) บนระบบธนาคาร 2 ระบบควบคู่กัน โดยมีลูกค้ารายย่อยมากกว่า 4.7 ล้านคนใน 367 สาขาทั่วประเทศมาเลเซีย

กลุ่มซีไอเอ็มบี ถือหุ้นโดย Bumiputra – Commerce Holdings Bhd ซึ่งเป็นบริษัทจดทะเบียนในตลาดหลักทรัพย์แห่งประเทศมาเลเซีย ด้วยมูลค่าตลาด (Market Capitalization) เกือบ 7,000 ล้านดอลลาร์สหรัฐ และมีพนักงานรวมกว่า 36,000 คน ประจำอยู่ใน 9 ประเทศ
สาขาในประเทศไทยมีทั้งสิ้น 209 สาขา

## คณะกรรมการบริหาร
* **นาย[[วุธว์  ธนิตติราภรณ์ ]]**  กรรมการผู้จัดการใหญ่และประธานเจ้าหน้าที่บริหาร
* **นาย[[อาทิตย์ มาสถิรกุล]]**  ผู้บริหารสูงสุดบริหารความเสี่ยง ธนาคาร ซีไอเอ็มบี ไทย จํากัด (มหาชน)
* **นาง[[กนกไพ วงศ์สถิตย์พร]]**  ผู้บริหารสูงสุดทรัพยากรบุคคล ธนาคาร ซีไอเอ็มบี ไทย จํากัด (มหาชน
* **นาย [[พอล วอง ชี คิน]]** ที่ปรึกษากรรมการผู้จัดการใหญ่และประธานเจ้าหน้าที่บริหาร

## ผู้ถือหุ้นรายใหญ่
ข้อมูล ณ วันที่ 29 เมษายน พ.ศ. 2568

## อ้างอิง

## แหล่งข้อมูลอื่น
* 

หมวดหมู่:ธนาคารไทย
หมวดหมู่:บริษัทที่ก่อตั้งในปี พ.ศ. 2552
ลูทวิช มีส ฟัน แดร์ โรเออ

**ลูทวิช มีส ฟัน แดร์ โรเออ** (; 27 มีนาคม ค.ศ. 1886 – 17 สิงหาคม ค.ศ. 1969) เป็นสถาปนิกชาวเยอรมัน เขามักรู้จักในชื่อ **มีส ฟัน แดร์ โรเออ** ซึ่งเป็นนามสกุลของเขา โดยนักศึกษาอเมริกันและอื่น ๆ

ลูทวิช มีส ฟัน แดร์ โรเออ รวมถึงวัลเทอร์ โกรพีอุส และเลอกอร์บูซีเย ได้รับการนับถืออย่างกว้างขวางว่าเป็นผู้บุกเบิกแห่งวงการสถาปัตยกรรมสมัยใหม่ มีสก็เป็นคนหนึ่งในช่วงหลังสงครามโลกครั้งที่หนึ่ง ที่สนใจที่เสาะแสวงหารูปแบบทางสถาปัตยกรรมแบบใหม่ ๆ ที่สามารถสื่อถึงยุคใหม่ เฉกเช่นที่ในยุคคลาสสิกหรือยุคกอทิก ที่มีมาก่อน เขาสร้างสรรค์รูปแบบสถาปัตยกรรมในคริสต์ศตวรรษที่ 20 ที่เห็นชัดถึงความโปร่งและความเรียบง่าย อาคารออกแบบของเขาจะใช้วัสดุสมัยใหม่ อย่างเช่น เหล็ก แผ่นกระจก เพื่อแสดงขอบเขตสถาปัตยกรรมภายใน เขามุ่งมั่นในการสร้างสรรค์สถาปัตยกรรมที่ใช้โครงสร้างน้อยชิ้นในการจัดระเบียบโครงสร้างอย่างสมดุล ต่อพื้นที่เปิดโล่งอิสระ เขาเรียกอาคารของเขาว่า สถาปัตยกรรม "ผิวหนังและกระดูก" เขายังเสาะหาเหตุผล ในการออกแบบที่เป็นแนวทางกับขั้นตอนการออกแบบทางสถาปัตยกรรม ที่เป็นที่รู้จักในวิธีที่เรียกว่า "น้อยคือมาก" (less is more) และ "พระเจ้าอยู่ในรายละเอียด" (God is in the details)

## อ้างอิง

หมวดหมู่:ชาวอเมริกันเชื้อสายเยอรมัน
หมวดหมู่:สถาปนิกชาวเยอรมัน
หมวดหมู่:ผู้ได้รับอิสริยาภรณ์เหรียญแห่งอิสรภาพของประธานาธิบดี
หมวดหมู่:นักออกแบบเครื่องเรือนชาวเยอรมัน
หมวดหมู่:บุคคลจากอาเคิน
หมวดหมู่:ผู้ได้รับพัวร์เลอเมรีท (ชั้นพลเรือน)
โรงเรียนราชวินิต

**โรงเรียนราชวินิต** () เป็นโรงเรียนสหศึกษาในเขตดุสิต ก่อตั้งขึ้นเมื่อวันที่ 13 มิถุนายน พ.ศ. 2509 ด้วยพระมหากรุณาธิคุณของพระบาทสมเด็จพระมหาภูมิพลอดุลยเดชมหาราช บรมนาถบพิตร

## ประวัติ
โรงเรียนราชวินิตถือกำเนิดด้วยพระมหากรุณาธิคุณของพระบาทสมเด็จพระมหาภูมิพลอดุลยเดชมหาราช บรมนาถบพิตร คำว่า "ราชวินิต" เป็นนามพระราชทาน ความหมายว่า "สถานที่อบรมกุลบุตรกุลธิดาให้เป็นคนดี ด้วยพระบารมีปกเกล้าฯ" 

พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระราชปรารถที่จะจัดตั้งโรงเรียนราชอุปถัมภ์ ณ บริเวณสวนเพาะชำ วังสวนกุหลาบ จำนวน 6 ไร่ ทรงให้สำนักพระราชวังจัดตั้งเป็นโรงเรียนราษฎร์ ระดับประถมศึกษา รับนักเรียนที่เป็นบุตรหลานข้าราชการสำนักพระราชวัง โดยไม่เก็บค่าเล่าเรียน ขอครูจากกระทรวงศึกษาธิการมาช่วยทำการสอน ใช้งบประมาณจากสวัสดิการของกองมหาดเล็ก สำนักพระราชวัง จำนวน 1,000,000 บาท สร้างอาคารเรียน 

เมื่อหม่อมหลวงปิ่น มาลากุล รัฐมนตรีว่าการกระทรวงศึกษาธิการในขณะนั้น ทราบพระราชประสงค์ จึงรับสนองพระบรมราชโองการ จัดตั้งโรงเรียนราชวินิต เป็นโรงเรียนประถมศึกษา สังกัดกองการประถมศึกษา กรมสามัญศึกษา กระทรวงศึกษาธิการ เมื่อวันที่ 13 มิถุนายน พ.ศ. 2509 เปิดสอนชั้นเด็กเล็กถึงชั้นประถมศึกษาปีที่ 7 รับนักเรียนที่เป็นบุตรหลานข้าราชการ สำนักพระราชวัง และของบุคคลทั่วไป โดยมีคุณหญิงพวงรัตน วิเวกานนท์ เป็นผู้บริหารโรงเรียนคนแรก ส่วนที่มาของตัวย่อของ ส.ร.น. นั้น ย่อมากจากคำว่า **สามัญราชวินิต** ซึ่งเป็นโรงเรียนราชวินิตแห่งแรก และยังเป็นที่ตั้งของสำนักงานเครือราชวินิตอีกด้วย

## เหตุการณ์
วันที่ 14 กันยายน พ.ศ. 2515 พระบาทสมเด็จพระมหาภูมิพลอดุลยเดชมหาราช บรมนาถบพิตร เสด็จพระราชดำเนิน มาทรงประกอบพิธี เปิดอาคารเรียนหลังที่ 3 และพระราชทานทุนแก่นักเรียนที่เรียนดี

วันที่ 15 กันยายน พ.ศ. 2517 พระบาทสมเด็จพระวชิรเกล้าเจ้าอยู่หัว ครั้งดำรงพระราชอิสริยยศสมเด็จพระบรมโอรสาธิราชฯ สยามมกุฎราชกุมาร เสด็จพระราชดำเนินแทนพระบาทสมเด็จพระมหาภูมิพลอดุลยเดชมหาราช บรมนาถบพิตร มาทรงประกอบพิธี เปิดอาคารเรียนหลังที่ 4

วันที่ 25 กรกฎาคม พ.ศ. 2531 สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จฯ แทนพระองค์มาทรงเปิดอาคารเรียนหลังที่ 5, 6 และสระว่ายน้ำ

วันที่ 2 กันยายน พ.ศ. 2534 สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จฯ แทนพระองค์มาทรงเปิดอาคารเรียนหลังที่ 9

วันที่ 27 ธันวาคม พ.ศ. 2536 สมเด็จพระเจ้าลูกเธอ เจ้าฟ้ากรมหลวงราชสาริณีสิริพัชร มหาวัชรราชธิดา เสด็จแทนพระองค์พระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ ทรงเปิดห้องสมุดเฉลิมพระเกียรติ เนื่องในโอกาสที่พระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ ทรงเจริญพระชันษา 3 รอบ

## ทำเนียบผู้อำนวยการโรงเรียนราชวินิต
# คุณหญิงพวงรัตน วิเวกานนท์ (2509 - 2535)
# นายชัยยุทธ บุณย์สวัสดิ์ (2536 - 2546)
# นางเพ็ญพรรณ ยูวะเวส (2546 - 2549)
# นางแสงระวี วาจาวุทธ (2549 - 2557)
# นายบัณฑิต พัดเย็น (2557 - 2560)
# ดร.สุพรรัตน์ สัตตธนชัยภัทร (2560 - 30 กันยายน 2565)
# ดร.ปรพล แก้วชาติ (2565 - ปัจจุบัน)

## สถานที่ที่อยู่ใกล้เคียง
* พระราชวังดุสิต
* สวนอัมพร
* พระที่นั่งอนันตสมาคม
* มหาวิทยาลัยราชภัฏสวนสุนันทา
* หอสมุดแห่งชาติ
* พระที่นั่งวิมานเมฆ
* ลานพระบรมรูปทรงม้า
* มหาวิทยาลัยสวนดุสิต

## แหล่งข้อมูลอื่น
* โรงเรียนราชวินิต  เว็บไซต์อย่างเป็นทางการ

หมวดหมู่:โรงเรียนในกรุงเทพมหานคร
พระเจ้าจันทรคุปต์ที่ 2

**พระเจ้าจันทรคุปต์ที่ 2** (ครองราชย์ ป. ค.ศ. 375-415) รู้จักกันตรามตำแหน่ง **วิกรมาทิตย์** หรือ **จันทรคุปตวิกรมาทิตย์** เป็นจักรพรรดิคุปตะ นักวิชาการสมัยใหม่โดยทั่วไประบุพระองค์เข้ากับพระเจ้าจันทระในจารึกโลหะสตมภ์เดลี

จันทรคุปต์ที่ 2 ดำเนินนโยบายขยายดินแดนของพระเจ้าสมุทรคุปต์ต่อผ่านการพิชิตทางทหารและพันธมิตรผ่านการสมรส หลักฐานทางประวัติศาสตร์ยืนยันถึงชัยชนะอันน่าทึ่งของพระองค์ ซึ่งรวมถึงการเอาชนะจักรวรรดิซาเซเนียนการพิชิตเซแทร็ปตะวันตก และทำให้หุนาเป็นรัฐบริวาร ในรัชสมัยจันทรคุปต์ที่ 2 จักรวรรดิคุปตะอยู่ในช่วงสูงสุด โดยควบคุมดินแดนกว้างขวางจากแม่น้ำอามูดาร์ยาทางตะวันตกถึงภูมิภาคเบงกอลทางตะวันออก และจากตีนเขาหิมาลัยทางเหนือถึงแม่น้ำนรรมทาทางใต้ จันทรคุปต์ที่ 2ทรงขยายอิทธิพลและปกครองเหนือภูมิภาค Kuntala ของ Karnataka ทางอ้อมด้วยพันธมิตรผ่านการสมรสกับ Kadambas และในช่วงที่ Prabhavatigupta พระราชธิดาปกครองเป็นผู้สำเร็จราชการ 20 ปี พระองค์จึงผนวกอาณาจักร Vakataka เข้ากับจักรวรรดิคุปตะ

พระองค์ได้ทรงเปลี่ยนเมืองหลวงจากกรุงปาตลีบุตรไปยังเมืองอุชเชนี พระองค์ทรงสนับสนุนศิลปะและวิทยาการแขนงต่าง ๆ ทำให้อารยธรรมอินเดียในช่วงนี้มีความเจริญสูงสุด  พระองค์ยังได้รับพระสมัญญานาม "มหาราช" อีกด้วย

จันทรคุปต์ที่ 2 เป็นผู้นับถือลัทธิไวษณพอย่างเคร่งครัด แต่ก็ยอมรับศาสนาอื่นได้ด้วย ฝาเสี่ยน ผู้แสวงบุญชาวจีนที่เดินทางมาอินเดียในรัชสมัยพระองค์เสนอแนะว่าพระองค์ปกครองอาณาจักรอันสงบสุขและเจริญรุ่งเรือง วิกรมาทิตย์ในตำนานน่าจะอิงจากจันทรคุปต์ที่ 2 (กับพระองค์อื่น ๆ) และระบุว่ากาลิทาส นักกวีสันสกฤตอาจเป็นกวีในราชสำนักของพระองค์ วิหารถ้ำที่อุทัยคีรีก็สร้างขึ้นในรัชสมัยพระองค์

## ชีวิตช่วงต้น
จันทรคุปต์เป็นพระราชโอรสในพระเจ้าสมุทรคุปต์กับราชินี Dattadevi ตามที่ปรากฏในจารึกของพระองค์เอง ตามข้อมูลลำดับวงตระกูลคุปตะทางการ จัทรคุปต์ขึ้นครองราชย์ถัดจากพระราชบิดา บทละครสันสกฤต *[[เทวีจันทรคุปตัม]]*กับหลักฐานอื่นเสนอแนะว่า พระองค์มีพระเชษฐานามรามคุปต์ที่ครองราชย์ก่อน ในบทละคร รามคุปต์ตัดสินพระทัยยกราชินี Dhruvadevi ให้แก่ศัตรูศกะตอนถูกล้อม แต่จันทรคุปต์เสด็จไปยังค่ายของศัตรูโดยปลอมตัวเป็นราชินีและสังหารศัตรู ในเวลาต่อมา จันทรคุปต์ทรงปลดรามคุปต์ออกจากราชบัลลังก์ และขึ้นเป็นกษัตริย์พระองค์ใหม่ ความเป็นประวัติศาสตร์ของเรื่องเล่านี้เป็นที่ถกเถียงกันในหมู่นักประวัติศาสตร์ยุคใหม่ โดยบางคนเชื่อว่าเรื่องเล่าดังกล่าวมีพื้นฐานมาจากเหตุการณ์ทางประวัติศาสตร์ที่แท้จริง ในขณะที่บางคนก็มองว่าเป็นเพียงผลงานที่แต่งขึ้นเท่านั้น

## อ้างอิง

### บรรณานุกรม

* 
* 
* 
* 
* 
* 
* 
* 
* 
* 
* 
* 

## แหล่งข้อมูลอื่น

* 
* Coins of Chandragupta II

หมวดหมู่:พระมหากษัตริย์อินเดีย
หมวดหมู่:จักรพรรดิ
หมวดหมู่:ชาวอินเดียที่นับถือศาสนาฮินดู
หมวดหมู่:ราชวงศ์คุปตะ
หมวดหมู่:มหาราช
สายคล้องจักรยาน

**สายคล้องจักรยาน** ประกอบด้วยอุปกรณ์ที่ทำหน้าที่ป้องกันการเคลื่อนย้ายหรือขับขี่จักรยาน ประกอบด้วยโซ่ 1 เส้น และกุญแจ 1 ชุด เพื่อคล้องโซ่แล้วใส่แม่กุญแจให้กับจักรยานในส่วนของวงล้อกับแท่นจอดจักรยานเข้าด้วยกัน เพื่อป้องกันการเคลื่อนย้าย หากไม่มีแท่นจอดจักรยาน สามารถคล้องโซ่ใส่ในวงล้อเพียงอย่างเดียวเพื่อทำการป้องกันมิให้สามารถขับขี่ได้ เนื่องจากหากมีการคล้องโซ่จักรยานไว้ที่วงล้อ เมื่อล้อหมุนไป โซ่ที่คล้องไว้จะทำให้ไปติดขัดกับแขนยึดวงล้อจักรยาน ทำให้ไม่สามารถขับขี่ต่อไปได้ ทั้งนี้ อาจใช้โซ่หรือวัสดุอื่นที่มีความแข็งแรงเทียบเท่าหรือมากกว่าก็ได้ เช่น ลวดสลิงที่มีปลายห่วงเพื่อคล้องแม่กุญแจ การใช้สายคล้องจักรยานมิใช่วิธีที่ปลอดภัยที่สุดหากมิได้คล้องโซ่กับแท่นจอดจักรยาน เนื่องจากผู้ไม่หวังดีสามารถยกจักรยานไปและใช้อุปกรณ์ตัดแม่กุญแจออกได้

หมวดหมู่:จักรยาน
มังกรทะเลใบไม้

**มังกรทะเลใบไม้** () เป็นปลาทะเลกระดูกแข็งชนิดหนึ่ง มีชื่อวิทยาศาสตร์ว่า *Phycodurus eques* อยู่ในวงศ์ Syngnathidae ซึ่งเป็นวงศ์เดียวกันกับม้าน้ำ โดยถือเป็นสิ่งมีชีวิตเพียงชนิดเดียวเท่านั้นที่อยู่ในสกุล *Phycodurus*

พบทางตอนใต้และตะวันตกของทวีปออสเตรเลีย ถือเป็นปลาเฉพาะถิ่น มักอาศัยอยู่ในกระแสน้ำอุ่นในความลึกตั้งแต่ 3-50 เมตร

มีจุดเด่นตรงที่มีครีบต่าง ๆ ลักษณะคล้ายใบไม้หรือสาหร่ายทะเล ทำให้ได้ชื่อว่าเป็นปลาที่มีความสวยงามที่สุดในโลก ซึ่งครีบเหล่านี้ไม่ได้มีไว้ว่ายน้ำแต่ใช้สำหรับอำพรางตัวจากศัตรูและยังใช้หาอาหารอีกด้วย มังกรทะเลใบไม้ใช้ครีบอกในการว่ายน้ำ ซึ่งครีบอกนั้นมีลักษณะใสโปร่งแสง และมองเห็นได้ยากมากเมื่อเวลาปลาเคลื่อนไหว ทำให้มังกรทะเลใบไม้ดูแลยากเมื่อแฝงตัวไปในหมู่สาหร่ายทะเล มีปากที่เหมือนท่อยื่นยาวออกมา ตอนปลายมีที่เปิด กินอาหารจำพวกแพลงก์ตอน, กุ้งและครัสเทเชียนขนาดเล็ก ๆ

มีความยาวเต็มที่ได้ประมาณ 35 เซนติเมตร

การผสมพันธุ์และวางไข่ เนื่องจากมังกรทะเลใบไม้ไม่มีถุงหน้าท้องเหมือนม้าน้ำ  แต่ตัวเมียมีไข่ติดอยู่กับใกล้ส่วนหางซึ่งเต็มไปด้วยเส้นเลือดที่มีอยู่มากมายซึ่งพัฒนาขึ้นมาเฉพาะตัวผู้ในช่วงผสมพันธุ์เท่านั้น  เมื่อผสมพันธุ์กันตัวเมียจะวางไข่บริเวณหางของตัวผู้ซึ่งจะม้วนงอเข้า ปริมาณไข่ราว 100-200 ฟอง หรือเต็มที่ 250 ฟอง ซึ่งช่วงการผสมพันธุ์วางไข่นั้นจะอยู่ระหว่างเดือนสิงหาคม-มีนาคม ของปีถัดไป ไข่ที่ยึดติดกับส่วนหางของตัวผู้จะได้รับออกซิเจนจากเส้นเลือดของหาง โดยใช้เวลาฟักเป็นตัวราว 4-6 สัปดาห์ เมื่อฟักออกเป็นตัวแล้วปลาตัวผู้จะไม่ดูแลไข่  โดยตัวอ่อนจะใช้เวลาประมาณหนึ่งปีที่จะโตเต็มจนถึงขนาด 20 เซนติเมตร และใช้เวลา 2 ปี ที่จะโตเต็มที่ เมื่อยังเป็นวัยอ่อนลำตัวจะใส ไม่มีสี มีอายุขัยประมาณ 6 ปี แต่ก็มีบางตัวที่นักวิทยาศาสตร์ศึกษาพบว่ามีอายุมากถึง 9 ปี นอกจากนี้แล้วผู้ที่ศึกษามังกรทะเลใบไม้พบว่าตำหนิหรือสีแต้มต่าง ๆ ของแต่ละตัวจะเป็นเอกลักษณ์เฉพาะตัว และสิ่งเหล่านี้ส่งผ่านกันได้ตามพันธุกรรม

มังกรทะเลใบไม้ จัดเป็นปลาที่มีความอ่อนไหวมาก จึงยากมากที่จะทำการเลี้ยง แม้ในพิพิธภัณฑ์สัตว์น้ำต่าง ๆ ก็ตาม มีเพียงไม่กี่แห่งเท่านั้นในโลกที่มีปลาชนิดนี้ไว้เลี้ยง และทางการออสเตรเลียก็ได้ออกกฎหมายปลาชนิดนี้ไว้เป็นสัตว์คุ้มครอง โดยห้ามจับหรือมีไว้ในครอบครองเด็ดขาด แต่ได้อนุญาตเป็นการพิเศษให้แก่นายแปง กวอง ซึ่งเป็นเจ้าของฟาร์มเพาะพันธุ์ปลาทะเลชาวเวียดนามที่อาศัยอยู่ในออสเตรเลีย จับและครอบครองได้แต่เพียงผู้เดียวเท่านั้น โดยอยุญาตให้จับได้เพียงปีละตัวเดียวเท่านั้น ซึ่งมังกรทะเลใบไม้ตามพิพิธภัณฑ์สัตว์น้ำต่าง ๆ ทั่วโลกนั้นก็มาจากการจับของคนผู้นี้เอง

## ดูเพิ่ม
* มังกรทะเลใบหญ้า

## อ้างอิง

* รายการสารคดีชุดเนชั่นแนลจีโอกราฟิก
* หนังสือ Wild Life (สำนักพิมพ์เนชั่น เอ็ดดูเทนเมนท์)

## แหล่งข้อมูลอื่น
* South Australian Government Marine Emblem  (official website) 
* Dive Gallery: Links and multimedia
* MarineBio: More information
* Australian Museum Online - Leafy and Weedy Seadragons
* Conservation Page 
* Seadragons and their relatives 
* Leafy Seadragon documentary - Vanishing Dragon

หมวดหมู่:ปลาน้ำเค็ม
หมวดหมู่:วงศ์ปลาจิ้มฟันจระเข้และม้าน้ำ
หมวดหมู่:ปลาที่พบในประเทศออสเตรเลีย
หมวดหมู่:สิ่งมีชีวิตเฉพาะถิ่น
พระเจ้าเฟลิเปที่ 4 แห่งสเปน

**พระเจ้าเฟลิเปที่ 4 แห่งสเปน** () หรือ **พระเจ้าฟีลิปึที่ 3 แห่งโปรตุเกส** () ทรงปกครองทั้งสเปนและโปรตุเกสในฐานะ พระมหากษัตริย์สเปนและโปรตุเกส ทรงดำรงพระอิสริยยศพระมหากษัตริย์แห่งโปรตุเกสถึง ค.ศ. 1640 พระมหากษัตริย์พระองค์ต่อไปคือ พระเจ้าโจอาวที่ 4 แห่งโปรตุเกส ตั้งแต่ ค.ศ. 1621 - ค.ศ. 1665 พระองค์เป็นพระราชโอรสองค์ที่ 2 ของพระเจ้าเฟลิเปที่ 3 แห่งสเปน และ เจ้าหญิงมากาเร็ตแห่งออสเตรีย เป็นพระอนุชาของสมเด็จพระราชินีอานน์แห่งฝรั่งเศส และทรงเป็นน้าของพระเจ้าหลุยส์ที่ 14 แห่งฝรั่งเศส อีกด้วย

## ต้นพระชนม์ชีพ
พระองค์เสด็จพระราชสมภพ ณ เมืองบายาโดลิด สเปน เป็นพระโอรสองค์โตของพระเจ้าเฟลิเปที่ 3 และพระนางมาร์กาเร็ตแห่งออสเตรีย พระราชอิสริยยศก่อนเป็นพระมหากษัตริย์คือเจ้าชายแห่งอัสตูเซีย โปรตุเกสและแคว้นในกลุ่มประเทศต่ำ (เนเธอร์แลนด์ของสเปน) ทั้ง 17 รัฐ

## ครอบครัว
พระองค์ทรงอภิเษกสมรส 2 ครั้งและมีพระราชโอรสพระราชธิดามากมาย
### พระมเหสี
* เอลิซาเบธแห่งฝรั่งเศส สมเด็จพระราชินีแห่งสเปน 
* มาเรียนาแห่งออสเตรีย สมเด็จพระราชินีแห่งสเปน

### พระราชโอรสและพระราชธิดา
* บารท์ซา การ์โลส เจ้าชายแห่งอัสตูเซีย
* มาเรีย เทเรสา สมเด็จพระราชินีแห่งฝรั่งเศส
* มาร์การิตา เทเรซาแห่งสเปน สมเด็จจักรพรรดินีแห่งโรมันอันศักดิ์สิทธิ์
* ฟีลิป โรปสเปโร เจ้าชายแห่งอัสตูเซีย
* พระเจ้าชาร์ลส์ที่ 2 แห่งสเปน
* จอนห์แห่งออสเตรีย

## อ้างอิง

[thumb|200px|left|พระองค์ขณะทรงพระเยาว์กับ[อานน์แห่งออสเตรีย สมเด็จพระราชินีแห่งฝรั่งเศส|อินฟานตาแอนน์]] 

หมวดหมู่:บุคคลที่เกิดในปี พ.ศ. 2148
หมวดหมู่:พระมหากษัตริย์สเปน
หมวดหมู่:ราชวงศ์ฮาพส์บวร์ค
หมวดหมู่:พระมหากษัตริย์โปรตุเกส
หมวดหมู่:บุคคลจากแคว้นกัสติยาและเลออน
หมวดหมู่:พระมหากษัตริย์ซิซิลี
หมวดหมู่:เจ้าชายสเปน
หมวดหมู่:เจ้าชายโปรตุเกส
หมวดหมู่:ดยุกแห่งมิลาน
หมวดหมู่:ดยุกแห่งลักเซมเบิร์ก
หมวดหมู่:ดยุกแห่งโลเธียร์
หมวดหมู่:เคานต์แห่งแฟลนเดอส์
หมวดหมู่:ดยุกแห่งเกลเดอร์ส
หมวดหมู่:เคานต์แห่งแอโน
หมวดหมู่:เจ้าชายแห่งอัสตูเรียส
หมวดหมู่:สหภาพไอบีเรีย
โบราณคดีสโมสร

**โบราณคดีสโมสร** ก่อตั้งขึ้นเมื่อ วันที่ 2 ธันวาคม พ.ศ. 2450 (รศ. 126)  ระหว่างที่พระบาทสมเด็จพระจุลจอมเกล้าเจ้าอยู่หัว เสด็จพระราชพิธีรัชมังคลาภิเษก ณ พระที่นั่งชั่วคราวสรรเพชญ์มหาปราสาท พระราชวังโบราณ เมืองกรุงเก่า โดยพระบาทสมเด็จพระจุลจอมเกล้าฯ ทรงประชุมในหมู่พระบรมวงศานุวงศ์และข้าราชการ ทรงรับเป็นสภานายก มีพระยาโบราณบุรานุรักษ์ สมุหเทศาภิบาลมณฑลกรุงเก่า เป็นเลขานุการ

## แหล่งค้นคว้าเพิ่มเติม

* เปเลจจี, มาอูริซีโอ. (2548, ก.ค.-ก.ย.). ยี อี เยรินี กับกำเนิดโบราณดดีสยาม (กนกวรรณ ฤทธิไพโรจน์, แปล). *เมืองโบราณ*. *31*(3): 48-59.

## อ้างอิง

หมวดหมู่:วรรณกรรม
หมวดหมู่:ก่อตั้งในปี พ.ศ. 2450
ตลับลูกปืน

[thumb|300px|ตัวอย่าง[ตลับลูกปืนเม็ดกลมสัมผัสสี่จุด]]
**ตลับลูกปืน** () เป็นอุปกรณ์ที่ใช้รองรับการหมุนของเพลา โดยตลับลูกปืนมีหน้าที่ถ่ายทอดแรงที่เกิดขึ้นจากเพลาลงไปสู่ฐานเครื่องยนต์ และลดแรงเสียดทานระหว่างผิวสัมผัส ทำให้ช่วยเพิ่มสมรรถนะของเครื่องจักรกลต่างๆ ลดการสึกหรอ แต่ตลับลูกปืนมักจะเสื่อมสภาพเร็วเนื่องจากตลับลูกปืนถือว่าเป็นจุดวิกฤตของเครื่องมือกล

## อ้างอิง

* ประเภทของตลับลูกปืน
* ตลับลูกปืน 

หมวดหมู่:เครื่องกล
สนามบินอุตรดิตถ์

**สนามบินอุตรดิตถ์** หรือ **สนามบินวังยาง**  เป็นสนามบินยุติการใช้งาน ตั้งอยู่บ้านวังยาง ตำบลผาจุก อำเภอเมือง จังหวัดอุตรดิตถ์ ห่างจากตัวจังหวัดอุตรดิตถ์ ในทางหลวงหมายเลข 1045 ประมาณ 23 กิโลเมตร สนามบินมีพื้นที่ทั้งหมด 1,085 ไร่ พื้นที่สนามบินเป็นกรรมสิทธิ์ขององค์การบริหารส่วนตำบลผาจุก สนามบินใกล้กับที่ทำการเทศบาลตำบลผาจุก และโรงเรียนเตรียมอุดมศึกษาน้อมเกล้า อุตรดิตถ์  

## ประวัติ
สนามบินอุตรดิตถ์ ก่อสร้างโดยกรมการบินพาณิชย์ สร้างขึ้นเพื่อการอำนวยความสะดวกบุคลากรและวัสดุในการก่อสร้างเขื่อนสิริกิติ์ ต่อมา บริษัท เดินอากาศไทย จำกัด (ปัจจุบันรวมกับ การบินไทย) ได้พัฒนาขึ้นเป็นสนามบินพาณิชย์มีเที่ยวบินจำนวน 1 เที่ยวบิน ด้วยภาวะเศรษฐกิจและความนิยมของการใช้บริการไม่มากพอจึงปิดตัวลงในปี พ.ศ. 2518

ปัจจุบัน มอบพื้นที่จำนวน 700 ไร่ ให้เป็นสถานที่โครงการอนุรักษ์พันธุ์พืชอันเนื่องมาจากพระราชดำริ ซึ่งดำเนินการโดยมหาวิทยาลัยแม่โจ้ รวมถึงโครงการจัดตั้งมหาวิทยาลัยแม่โจ้-อุตรดิตถ์

อย่างไรก็ตามในเดือนเมษายน พ.ศ. 2561 กลับมีรายงานว่ามีองค์กรภาคเอกชนบางรายได้เข้ามาหารือกับทางจังหวัดอุตรดิตถ์ โดยมีแผนการที่จะลงทุนพัฒนาสนามบินอุตรดิตถ์ให้สามารถกลับมาใช้การได้อีกครั้ง ทั้งนี้ในการประชุมประชาคมตำบลผาจุก เมื่อวันที่ 25 เมษายนปีเดียวกัน ประชาชนในตำบลผาจุกได้ให้ความเห็นชอบแล้ว

## สายการบิน
### เส้นทางการบินที่เคยให้บริการ

## อ้างอิง

หมวดหมู่:โครงสร้างพื้นฐานด้านการขนส่งในจังหวัดอุตรดิตถ์
หมวดหมู่:สิ่งก่อสร้างในอำเภอเมืองอุตรดิตถ์
หมวดหมู่:ท่าอากาศยานที่ปิดกิจการในประเทศไทย
หมวดหมู่:ท่าอากาศยานที่ก่อตั้งในปี พ.ศ. 2511
หมวดหมู่:ก่อตั้งในประเทศไทยในปี พ.ศ. 2511
สถานีรถไฟชุมทางบ้านดารา

**สถานีรถไฟชุมทางบ้านดารา** ตั้งอยู่ที่ตำบลบ้านดารา อำเภอพิชัย จังหวัดอุตรดิตถ์ สถานีรถไฟระดับ 3 ระยะทางจากกรุงเทพถึงสถานีชุมทางบ้านดารา คือ 458.31 กิโลเมตร

สถานีรถไฟชุมทางบ้านดารา สถานีรถไฟชุมทางแห่งแรกในภาคเหนือมีทางรถไฟเชื่อมไปยังอำเภอสวรรคโลกผ่านสถานีรถไฟคลองมะพลับ และสิ้นสุดปลายทางที่สถานีรถไฟสวรรคโลก อำเภอสวรรคโลก จังหวัดสุโขทัย ชื่อของสถานีรถไฟมีมาพร้อม ๆ กับการตั้งชื่อตำบล เนื่องมาจากพระบาทสมเด็จพระจุลจอมเกล้าเจ้าอยู่หัว เสด็จประพาสทางรถไฟมาถึงสถานที่แห่งนี้ ซึ่งเป็นจุดพักรถเพื่อเติมน้ำรถจักรไอน้ำ เมื่อพระองค์ทราบว่าสถานีรถไฟนี้ยังไม่มีชื่อ จึงพระราชทานชื่อ "บ้านดารา" เป็นชื่อของสถานีรถไฟแห่งนี้ มาจากพระนามของเจ้าดารารัศมี พระราชชายา เจ้าหญิงในราชวงศ์ทิพย์จักรแห่งนครเชียงใหม่ ซึ่งพระบาทสมเด็จพระจุลจอมเกล้าเจ้าอยู่หัวทรงเรียกพระนางว่า "นางดารา" และเพื่อเป็นหมุดหมายว่ากำลังจะเข้าเขตแดนล้านนา คือเขตแดนบ้านของนางดารา ปัจจุบันชื่อดาราจึงกลายเป็นชื่อของชุมชน หมู่บ้าน และชื่อตำบลหนึ่งของอำเภอพิชัย จังหวัดอุตรดิตถ์ 

สถานีรถไฟชุมทางบ้านดารา เริ่มเปิดเดินรถไฟ เมื่อวันที่ 11 พฤศจิกายน ร.ศ. 127 หรือ พ.ศ. 2451 ซึ่งเป็นวันพระราชพิธีรัชมังคลาภิเศก แห่งพระบาทสมเด็จพระจุลจอมเกล้าเจ้าอยู่หัว

## ระบบควบคุมอาณัติสัญญาณ
ประแจกลสายลวดพร้อมสัญญาณหางปลาชนิดมีเสาเตือน เสาเข้าเขตใน และเสาออก (ก.3)

## สถานที่ใกล้สถานีชุมทางบ้านดารา
# ที่ทำการนายตรวจทางบ้านดารา (นตท.ดร.) ส่วนสังกัดฝ่ายการช่างโยธา
# ที่ทำการนายตรวจสายบ้านดารา (นตส.ดร.) ส่วนสังกัดฝ่ายการอาณัติสัญญาณและโทรคมนาคม
# ตู้รถสินค้า (ตญ.) เก่า
# สะพานปรมินทร์ (สะพานบ้านดารา)
# สวนสาธารณใต้สะพานปรมินทร์
# ป้ายสะพานปรมินทร์เก่า ก่อนตัวสะพานจะถูกระเบิดในสมัยสงครามโลกครั้งที่สอง
# ลูกระเบิดของฝ่ายสัมพันธมิตรสมัยสงครามโลกครั้งที่สอง
# วัดบ้านดารา

## ตารางเวลาการเดินรถ

### เที่ยวล่อง

### เที่ยวขึ้น

## อ้างอิง

# หนังสือรถไฟสัมพันธ์ฉบับที่7 5มิ.ย.45
# หนังสือเส้นทางเดินรถสายเหนือ

## แหล่งข้อมูลอื่น

หมวดหมู่:สถานีรถไฟ สายเหนือ
บ้านดารา
หมวดหมู่:สิ่งก่อสร้างในอำเภอพิชัย
หมวดหมู่:สิ่งก่อสร้างตั้งแต่ พ.ศ. 2511
หมวดหมู่:สถานที่ที่ตั้งชื่อตามพระนามของเจ้าดารารัศมี พระราชชายา
ภาษาตะเลียง

**ภาษาตะเลียง** (Talieng) มีผู้พูด 23,091 คน (พ.ศ. 2538) ในแขวงสุวรรณเขต ประเทศลาว จัดอยู่ในตระกูลภาษาออสโตรเอเชียติก ภาษากลุ่มมอญ-เขมร สาขามอญ-เขมรตะวันออก สาขาย่อยบะห์นาริก

## อ้างอิง

* Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.

ตะเลียง
สัตยาบัน

คำสำคัญ **"สัตยาบัน"** สามารถหมายถึง

* สัตยาบัน (กฎหมายแพ่ง) () - การให้คำรับรองโมฆียกรรมให้เป็นนิติกรรมที่มีผลสมบูรณ์เต็มร้อย
* สัตยาบัน (กฎหมายระหว่างประเทศ) () - การให้คำรับรองความตกลงระหว่างประเทศ เช่น สนธิสัญญา พิธีสาร ปฏิญญา ฯลฯ
อัยการสูงสุด

**อัยการสูงสุด** () เป็นผู้นำที่ปรึกษากฎหมายของรัฐบาล และในบางเขตอำนาจ มีหน้าที่บังคับใช้กฎหมาย ดำเนินคดีอาญา และรับผิดชอบคดีความโดยทั่วไปด้วย ขอบเขตอำนาจหน้าที่ในทางปฏิบัติของอัยการสูงสุดนั้นมักต่างกันไปในแต่ละท้องที่

ในบางประเทศ อัยการสูงสุดมีความรับผิดชอบระดับรัฐมนตรีในกิจการทางกฎหมายโดยทั่วไป เช่น กรณีของอัยการสูงสุดสหรัฐ และอัยการสูงสุดออสเตรเลีย ในบางประเทศ ตำแหน่งอัยการสูงสุดเทียบเท่ารัฐมนตรียุติธรรม

แต่เดิม ชื่อตำแหน่ง "attorney general" นี้ใช้เรียกบุคคลที่ได้รับมอบอำนาจทั่วไป (general power of attorney) ให้ปฏิบัติการแทนผู้อื่นในกิจการทั้งปวง ในประเพณีฝ่ายคอมมอนลอว์ บุคคลใดที่เป็นผู้แทนของรัฐ โดยเฉพาะในการดำเนินคดีอาญา จะนับว่าเป็น attorney general และในอดีต เจ้าหน้าที่ของรัฐที่ได้รับมอบอำนาจทั่วไปเป็นการถาวรก็เรียก attorney general แต่คำนี้เคยใช้เรียกเจ้าหน้าที่ที่ได้รับมอบอำนาจเฉพาะบางกรณีเช่นกัน ปัจจุบัน ในท้องที่ส่วนใหญ่ ชื่อตำแหน่ง attorney general นี้จำกัดไว้เฉพาะบุคคลที่ได้รับแต่งตั้งเป็นการถาวรให้เป็นผู้แทนโดยทั่วไปของรัฐ องค์อธิปัตย์ หรือสมาชิกราชวงศ์

## ดูเพิ่ม

* อัยการสูงสุดสหรัฐ
* อัยการสูงสุด (ประเทศไทย)

หมวดหมู่:อัยการ
พระพุทธอุทาน

**พระพุทธอุทาน** หรือ **พุทธอุทาน** คือคำอุทานของพระพุทธเจ้า ที่เปล่งออกจากพระโอษฐ์ด้วยความปีติโสมนัสด้วยมหากิริยาจิต (จิตที่ไม่ประกอบด้วยกิเลส ทั้งกุศลและอกุศล) พระพุทธเจ้าทรงเปล่งพระพุทธอุทานหลายครั้งตลอดพระชนมชีพของพระองค์ ซึ่งบางครั้งเป็นบทประพันธ์คาถา บางครั้งเป็นคำตรัสร้อยแก้วแบบธรรมดา ซึ่งคาถาอุทานที่พระองค์ตรัสไว้มีจำนวนมากต่างกรรมต่างวาระกัน ทำให้การปฐมสังคายนาพระธรรมวินัยของพระพุทธเจ้าหลังพุทธปรินิพพาน ต้องมีการแยกหมวดหมู่สำหรับรวบรวมพระพุทธพจน์ที่เป็นพระพุทธอุทานไว้โดยเฉพาะ

## ตัวอย่างพระพุทธอุทาน

ตัวอย่างพระพุทธอุทาน "ปฐมพุทธอุทาน" เป็นพระพุทธอุทานที่ทรงเปล่งออกเป็นคำประพันธ์ ที่โคนต้นโพธิ์เป็นที่ตรัสรู้ หลังการตรัสรู้ได้ 7 วัน

:"ยทา หเว ปาตุภวนฺติ ธมฺมา
:อาตาปิโน ฌายโต พฺราหฺมณสฺส
:อถสฺส กงฺขา วปยนฺติ สพฺพา
:ยโต ปชานาติ สเหตุธมฺมํ"

:(แปลว่า: "ในกาลใดแล ธรรมทั้งหลายมาปรากฏแก่พราหมณ์ผู้มีเพียร
:เพ่งอยู่ ในกาลนั้น ความสงสัยทั้งปวงของพราหมณ์นั้น
:ย่อมสิ้นไปเพราะมารู้แจ้งธรรมพร้อมด้วยเหตุ ฯ")

หมายความว่า บุคคลจะหลุดพ้นความสงสัยทั้งปวงได้ เพราะรู้ที่มาของสาเหตุของปัญหา (ทุกข์ สมุทัย) หรือ บุคคลจะหลุดพ้นได้เพราะมองทุกสิ่งโดยความเป็นจริง คือเพ่งพินิจอารมณ์ภายในจิตใจด้วยความเป็นจริง ซึ่งจะทำให้ผู้เพ่งพินิจเข้าใจได้เองโดยธรรมชาติของจิตว่าความคิดทั้งปวงตกอยู่ในสามัญญลักษณะ คือมีการแปรเปลี่ยนไปตลอด เมื่อรู้ได้เช่นนี้แล้ว ผู้เพ่งพินิจจะได้เข้าใจและไม่ยึดติดกับจิตใจอันหวั่นไหวต่อกิเลส และสามารถหลุดพ้นจากความต้องการอันเป็นสาเหตุแห่งทุกข์ทั้งปวงได้

## อ้างอิง

หมวดหมู่:คำศัพท์ศาสนาพุทธ
วิภพ

**วิภพ** หรือ วิภวะ เป็นศัพท์ที่ปรากฏในคัมภีร์ทางพระพุทธศาสนา เป็นศัพท์ที่สื่อความหมายในทางปรมัตถ์บัญญัติ (ความหลุดพ้นจากกิเลส) โดยปกติมักใช้คู่กับ วิภวตัณหา ซึ่งเป็นศัพท์หมายความในทางสมมุติบัญญัติ (ความไม่หลุดพ้นจากกิเลส)

วิภพ เมื่ออยู่ศัพท์เดียวแปลตรงตัวว่า ไม่มีภพ หรือ ความไม่มีอะไร หรือ ไม่มีความอยาก ตรงข้ามกับ ภพ ซึ่งแปลว่าความมีความเป็น (ความมีกิเลสตัณหา มีภพมีชาติ ซึ่งเป็นต้นเหตุของทุกข์)  ดังนั้นจึงมีผู้กล่าวว่าวิภพเป็นไวพจน์แห่งนิพพาน คือ เป็นสภาวะที่หลุดพ้น ไม่มีความอยาก หลุดพ้นเพราะไม่มีกิเลสตัณหา นั่นเอง

## ดูเพิ่ม

* นิพพาน
* วิภวตัณหา

## อ้างอิง

หมวดหมู่:คำศัพท์ศาสนาพุทธ
พระเจ้าควังจงแห่งโครยอ

**พระเจ้าควังจงแห่งโครยอ** ( ค.ศ. 925 - ค.ศ. 975) เป็นจักรพรรดิองค์ที่ 4 แห่งราชวงศ์โครยอ (ค.ศ. 949 - ค.ศ. 975) พระนามเดิม **วังโซ** (왕소, 王昭) เป็นพระราชโอรสของพระเจ้าแทโจ ปฐมกษัตริย์ราชวงศ์โครยอกับพระนางชินมย็องซุนซ็อง (신명순성왕후, 神明順成王后) จากตระกูลยู องค์ชายวังโซมีพระเชษฐา คือ องค์ชายวังโย (왕요, 王堯) ใน ค.ศ. 943 พระเจ้าแทโจสวรรคต พระเจ้าฮเยจงซึ่งเป็นพระเชษฐาต่างพระราชมารดากับองค์ชายทั้งสองขึ้นครองราชย์แต่ตกอยู่ใต้อำนาจของวังคยู ใน ค.ศ. 945 พระเจ้าฮเยจงสวรรคต องค์ชายวังโยขึ้นครองราชย์เป็นพระเจ้าจองจง แต่ครองราชย์เพียงสี่ปีก็สวรรคตใน ค.ศ. 949 องค์ชายวังโซจึงขึ้นครองราชย์ต่อเป็นพระเจ้าควางจง

พระเจ้าควางจงต้องการจะดึงกำลังคนจากขุนนางท้องถิ่นที่อำนาจอยู่เดิมเข้ามาสู่ราชสำนักจึงออกพระราชบัญญัติปลดทาส (노비안검법, 奴婢按檢法) ใน ค.ศ. 956 เพื่อปลดปล่อยทาสที่เคยเป็นอิสระชนแต่ถูกขุนนางท้องถิ่นข่มเหงรังแกบังคับให้เป็นทาส และออกมาทำงานให้ราชสำนัก เป็นการลดอำนาจขุนนางท้องถิ่น 

ชัง จี ที่ปรึกษาของพระเจ้าควางจงและเคยเป็นทูตของโครยอประจำที่จีน แนะนำพระเจ้าควางจงว่าควรจะเปลี่ยนระบบข้าราชการโครยอเสียใหม่ จากเดิมที่เน้นเผ่าต่าง ๆ ที่มีอำนาจมาตั้งแต่สมัยสามอาณาจักร มาเป็นระบบสอบจอหงวนคัดเลือกบุคคลที่มีความสามารถโดยไม่จำเป็นต้องมาจากตระกูลที่มีอำนาจ และส่งเสริมขุนนางฝ่ายบุ๋นให้มีอำนาจเหนือขุนนางฝ่ายบู๊ที่เรืองอำนาจมาตั้งแต่สมัยตั้งอาณาจักร การสอบจอหงวนของเกาหลี หรือ ควากอ จึงมีขึ้นครั้งแรกในรัชสมัยของพระเจ้าควางจง

พระเจ้าควางจงถูกต่อต้านโดยกลุ่นขุนนางที่มีอำนาจเดิมที่ช่วยก่อตั้งอาณาจักรโครยอขึ้นมา พระเจ้าควางจงกีดกันขุนนางตระกูลเก่า และส่งเสริมขุนนางที่ไม่ได้มาจากตระกูลดังไม่มีฐานอำนาจและขุนนางจีน พระเจ้าควางจงยังปราบดาภิเษกพระองค์เองเป็นจักรพรรดิ ซึ่งเป็นจักรพรรดิโครยอพระองค์แรก และได้อภิเษกสมรสสมเด็จพระจักรพรรดินีแทมก ตระกูลฮวางโบแห่งฮวางจู (대목왕후 황보씨) เป็นพระอัครมเหสี 

พระเจ้าควางจงสวรรคตในปี ค.ศ. 975 รวมพระชนมายุได้ 50 พรรษา พระโอรสของพระองค์ขึ้นครองราชย์ต่อเป็นพระเจ้าคยองจง

## พระราชวงศ์
***พระราชบิดา** พระเจ้าแทโจ (태조)
***พระราชมารดา** พระนางซินมย็องซุนซ็อง ตระกูลยู แห่งชุงจู (신명순성왕후)

**พระมเหสี**
* พระนางแทมก ตระกูลฮวังโบ แห่งฮวังจู (พระราชธิดาในพระเจ้าแทโจที่ประสูติแต่สมเด็จพระจักรพรรดินีซินจอง)

**พระสนม**
*เจ้าหญิงคย็องฮวากุง  (경화궁부인 임씨, 慶和宮夫人 林氏) พระราชธิดาของพระเจ้าฮเยจงกับสมเด็จพระราชินีอึยฮวา 

**พระราชโอรส**
*เจ้าชายวังยู (경종, 景宗) พระราชโอรสของพระนางแทมก 
*เจ้าชายฮโยฮวา (효화태자, 孝和太子) พระราชโอรสของพระนางแทมก 

**พระราชธิดา**
*เจ้าหญิงช็อนชู (천추공주, 千秋公主) พระราชธิดาของพระนางแทมก 
*เจ้าหญิงโบฮวา (보화공주, 寶華公主) พระราชธิดาของพระนางแทมก 
*สมเด็จพระจักรพรรดินีมุนด็อก  (문덕왕후, 文德王后) พระราชธิดาของพระนางแทมก

## ดูเพิ่ม
* ราชวงศ์โครยอ

## อ้างอิง

 
หมวดหมู่:ราชวงศ์โครยอ
หมวดหมู่:ตัวละครในข้ามมิติ ลิขิตสวรรค์
ควังจง
ควังจง
หม่อมวิยะดา ยุคล ณ อยุธยา

**หม่อมวิยะดา ยุคล ณ อยุธยา** อาจหมายถึง
*วิยะดา อุมารินทร์
*วิยะดา บุษปวณิช
แจสเปอร์ ทิวดอร์ ดยุคแห่งเบดฟอร์ดที่ 1

**แจสเปอร์ ทิวดอร์ ดยุคแห่งเบดฟอร์ดที่ 1** หรือ **แจสเปอร์ ทิวดอร์ เอิร์ลแห่งเพมโบรค** () (ราว ค.ศ. 1431 - 21/26 ธันวาคม ค.ศ. 1495) แจสเปอร์ ทิวดอร์เป็นขุนนางชาวอังกฤษผู้มีบทบาทในสงครามดอกกุหลาบทางฝ่ายแลงคาสเตอร์ แจสเปอร์เป็นลุงของสมเด็จพระเจ้าเฮนรีที่ 7 แห่งอังกฤษและเป็นผู้มีบทบาทสำคัญในการที่ทำให้อังกฤษได้รับชัยชนะต่อเวลส์ในปี ค.ศ. 1485

แจสเปอร์และโอเว็น ทิวดอร์ (บิดา) เป็นผู้นำในยุทธการมอร์ติเมอร์ครอสในฮาร์ทฟอร์ดเชอร์เมื่อวันที่2 กุมภาพันธ์ ค.ศ. 1461 ในการต่อสู้กับฝ่ายยอร์คแต่ได้รับความพ่ายแพ้ แจสเปอร์หลบหนีไปได้แต่โอเว็นถูกจับและถูกประหารชีวิต

## อ้างอิง

## ดูเพิ่ม
* สงครามดอกกุหลาบ
* ราชวงศ์แลงคาสเตอร์
* ราชวงศ์ทิวดอร์

หมวดหมู่:บุคคลที่เกิดในคริสต์ทศวรรษ 1430
หมวดหมู่:ขุนนางอังกฤษ
หมวดหมู่:บุคคลในสงครามดอกกุหลาบ 
หมวดหมู่:บุคคลในคริสต์ศตวรรษที่ 15
หมวดหมู่:นักการทหารชาวอังกฤษ
หมวดหมู่:บุคคลสมัยทิวเดอร์
หมวดหมู่:ราชวงศ์แลงคัสเตอร์
หม่อมเจ้าอุทัยเฉลิมลาภ วุฒิชัย

นาวาโท **หม่อมเจ้าอุทัยเฉลิมลาภ วุฒิชัย** (11 กุมภาพันธ์ พ.ศ. 2458 - 19 สิงหาคม พ.ศ. 2501) ผู้บังคับการเรือหลวงประแส (ลำที่ 1) ในสงครามเกาหลี เป็นพระโอรสในพระเจ้าบรมวงศ์เธอ กรมหลวงสิงหวิกรมเกรียงไกร กับ หม่อมเจ้าพร้อมเพราพรรณ วุฒิชัย

## พระประวัติ
หม่อมเจ้าอุทัยเฉลิมลาภ วุฒิชัย มีพระนามลำลองว่า **ท่านชายน้อย** เป็นพระโอรสในพระเจ้าบรมวงศ์เธอ กรมหลวงสิงหวิกรมเกรียงไกร กับหม่อมเจ้าพร้อมเพราพรรณ วุฒิชัย ประสูติเมื่อวันที่ 11 กุมภาพันธ์ พ.ศ. 2457 (ปฏิทินสากลคือพ.ศ. 2458) มีเจ้าพี่เจ้าน้องร่วมพระมารดาหกองค์

หม่อมเจ้าอุทัยเฉลิมลาภ สำเร็จการศึกษา ณ ประเทศอังกฤษ ได้รับการบรรจุเป็นนายทหารเรือ ยศว่าที่เรือโท สำรองราชการกรมเสนาธิการทหารเรือ เมื่อปี พ.ศ. 2481 และสำเร็จการศึกษาหลักสูตรเสนาธิการทหารเรือ รุ่นที่ 13 ปีการศึกษา 2490 โรงเรียนนายทหารชั้นต้นพรรคนาวิน โรงเรียนนายทหารเรือ

ในภารกิจร่วมรบกับสหประชาชาติ ณ สาธารณรัฐเกาหลี นาวาโทหม่อมเจ้าอุทัยเฉลิมลาภ ได้ดำรงตำแหน่งผู้บังคับการหมู่เรือราชการเกาหลี และผู้บังคับการการเรือหลวงประแส โดยได้ปฏิบัติภารกิจทำลายเรือหลวงประแสที่เกยตื้นเมื่อวันที่ 13 มกราคม พ.ศ. 2494 โดยได้อำนวยการให้ต้นหนและต้นปืนทำลายสิ่งที่อาจเป็นประโยชน์แก่ฝ่ายข้าศึก ด้วยการราดน้ำมันและวางดินปืนในที่ต่าง ๆ ก่อนออกจากเรือเป็นคนสุดท้าย หลังจากนั้นเรือพิฆาตยูเอสเอส อิงลิช ได้ระดมยิงเรือหลวงประแสจนกระทั่งตัวเรือเสียหายกลายสภาพเป็นเศษเหล็ก หมู่เรือคุ้มกันและช่วยเหลือจึงเดินทางกลับฐานทัพที่ซาเซโบ รวมเวลาที่ใช้ในการกู้เรือหลวงประแสจนถึงทำลายเรือเป็นเวลา 7 วัน จากภารกิจครั้งนี้ทำให้มีทหารจากเรือหลวงประแสและเรือหลวงบางปะกงบาดเจ็บจำนวนมากและเสียชีวิต 2 นาย ต่อมากองทัพเรือได้จัดเรือหลวงประแสลำที่ 2 และ เรือหลวงท่าจีนไปทดแทน จนเสร็จสิ้นภารกิจสงครามเกาหลี

หม่อมเจ้าอุทัยเฉลิมลาภ เสกสมรสกับพระวรวงศ์เธอ พระองค์เจ้าวิมลฉัตร พระธิดาในพระเจ้าบรมวงศ์เธอ กรมพระกำแพงเพชรอัครโยธิน กับพระเจ้าวรวงศ์เธอ พระองค์เจ้าประภาวสิตนฤมล มีโอรสธิดาสองคน ได้แก่

***หม่อมราชวงศ์เฉลิมฉัตร วุฒิชัย** สมรสกับเอมอร วุฒิชัย ณ อยุธยา (สกุลเดิม บุษบงก์) มีบุตรธิดาสองคน ได้แก่
**หม่อมหลวงอภิชิต วุฒิชัย
**หม่อมหลวงอาทิตรา วุฒิชัย
***หม่อมราชวงศ์พร้อมฉัตร สวัสดิวัตน์** สมรสกับหม่อมราชวงศ์ชิษณุสรร สวัสดิวัตน์ มีธิดาสองคน ได้แก่
**หม่อมหลวงศศิภา สวัสดิวัตน์
**หม่อมหลวงจันทราภา สวัสดิวัตน์

นาวาโทหม่อมเจ้าอุทัยเฉลิมลาภ วุฒิชัย สิ้นชีพตักษัยเมื่อวันที่ 19 สิงหาคม พ.ศ. 2501 สิริชันษา 44 ปี พระราชทานเพลิงศพ ณ เมรุ วัดมกุฏกษัตริยารามราชวรวิหาร เมื่อวันที่ 14 กุมภาพันธ์ พ.ศ. 2502

## พระเกียรติยศ
### เครื่องราชอิสริยาภรณ์ไทย

### เหรียญสหประชาชาติ
*  :
** พ.ศ. 2495 - 80x80px เหรียญสหประชาชาติเกาหลี

### พระยศ

#### พระยศทางทหาร

* 1 เมษายน พ.ศ. 2482: นายเรือโท
* 19 มิถุนายน พ.ศ. 2484: นายเรือเอก
* 1 กรกฎาคม พ.ศ. 2487: นาวาตรี
* 1 มกราคม พ.ศ. 2490: นาวาโท

## พงศาวลี



## อ้างอิง

หมวดหมู่:ราชสกุลวุฒิชัย
หมวดหมู่:หม่อมเจ้าชาย
หมวดหมู่:ผู้ได้รับเหรียญรัตนาภรณ์ อ.ป.ร.4
หมวดหมู่:ทหารเรือชาวไทย
หมวดหมู่:นาวาโท
หมวดหมู่:ผู้ได้รับเครื่องราชอิสริยาภรณ์ ต.ช.
หมวดหมู่:ผู้ได้รับเครื่องราชอิสริยาภรณ์ ต.ม.
หมวดหมู่:ผู้ได้รับเหรียญรัตนาภรณ์ ว.ป.ร.1
หมวดหมู่:ผู้ได้รับเหรียญรัตนาภรณ์ ป.ป.ร.1
หมวดหมู่:ผู้ได้รับเหรียญรัตนาภรณ์ ภ.ป.ร.4
หมวดหมู่:ผู้ได้รับเครื่องราชอิสริยาภรณ์ ท.จ.ว. (ฝ่ายหน้า)
หมวดหมู่:เหรียญสหประชาชาติ
เอซุส

**เอซุสเทค คอมพิวเตอร์**  (; ) เป็นบริษัทข้ามชาติของไต้หวัน ทำธุรกิจเกี่ยวกับการผลิตฮาร์ดแวร์คอมพิวเตอร์และอุปกรณ์อิเล็กทรอนิกส์ อาทิ เมนบอร์ด การ์ดกราฟิก เครื่องขับจานแสง พีดีเอ จอมอนิเตอร์ โน้ตบุ๊ก เน็ตบุ๊ก เซิร์ฟเวอร์ อุปกรณ์เครือข่ายคอมพิวเตอร์ โทรศัพท์มือถือ ตู้คอมพิวเตอร์ ส่วนประกอบอิเล็กทรอนิกส์ของคอมพิวเตอร์ และระบบทำความเย็นในคอมพิวเตอร์ สินค้าที่ผลิตจะใช้แบรนด์ว่า **เอซุส** (ASUS)  มีการลงทุนทั้งในตลาดหลักทรัพย์ลอนดอน () และในตลาดหลักทรัพย์ไต้หวัน () 35.0% ของคอมพิวเตอร์ที่ขายได้ตั้งแต่ปี พ.ศ. 2549 ใช้เมนบอร์ดของเอซุส  และในปีงบประมาณ พ.ศ. 2551 เอซุสมีรายได้ 22.9 พันล้านดอลลาร์สหรัฐ 

## ซีรีส์ของผลิตภัณฑ์
มีผลิตภัณฑ์ฮาร์ดแวร์มากมาย แบ่งตามซีรีส์ ดังนี้

### รีพับบลิคออฟเกมเมอร์ (ROG : Republic of Gamers)
ก่อตั้งเมื่อวันที่ 9 มิถุนายน พ.ศ. 2549 เพื่อผลิตฮาร์ดแวร์สำหรับเกมเมอร์ระดับไฮเอนด์ (HEDT) เช่น เมนบอร์ด การ์ดกราฟิค จอมอนิเตอร์ โน๊ตบุ๊ค เป็นต้น ในปี พ.ศ. 2559 ทาง ASUS ROG ได้เปิดตัวเมนบอร์ดที่มีชื่อว่า Rampage V Edition 10 เพื่อเฉลิมฉลองครบรอบ 10 ปี ของการก่อตั้ง 

ในเดือนมิถุนายน พ.ศ. 2561 ทาง ASUS ROG เปิดตัวโทรศัพท์เครื่องแรกของซีรีส์เกมมิ่ง คือ ASUS ROG Phone และวางจำหน่ายจริงในเดือนพฤศจิกายน พ.ศ. 2561 มีราคาจำหน่ายในไทยอยู่ที่ 29,990 บาท (128 GB) และ 34,990 บาท (512 GB) 

### อาร์โอจี สตริกซ์ (ROG STRIX)
เป็นซีรีส์รองจาก ROG เปิดตัวในปี พ.ศ. 2559 ซึ่งเป็นปีเดียวกันของการฉลองซีรีส์ ROG 10 ปี ผลิตฮาร์ดแวร์สำหรับเกมเมอร์เช่นเดียวกันกับ ROG และมีซอฟต์แวร์ปรับแต่งเหมือนกัน แต่ดีไซน์จะแตกต่างจากรุ่น ROG เช่น การใส่สกรีนข้อความ การเลือกสีให้เหมาะกับรุ่น 

### ดิอัลติเมตฟอร์ช (TUF : The Ultimate Force) หรือเซเบอร์ทูธ (Sabatooth)
เป็นซีรีส์ที่มีเอกลักษณ์เฉพาะตัว ด้วยการนำลวดลายทหารมาสกรีนลงตัวเมนบอร์ด และทดสอบความคงทน เพื่อให้ได้เมนบอร์ดที่แข็งแรง

### ไพร์ม/เวิร์คสเตชัน
เป็นซีรีส์ที่เน้นการใช้งานภายในบ้าน สำนักงาน และองค์กรต่างๆ

## อ้างอิง

## แหล่งข้อมูลอื่น
* เว็บไซต์ทางการ
* เว็บไซต์ทางการของ อัสซุสเทค คอมพิวเตอร์ (ประเทศไทย) 

หมวดหมู่:บริษัทคอมพิวเตอร์
หมวดหมู่:บริษัทจดทะเบียนในตลาดหลักทรัพย์ไต้หวัน
หมวดหมู่:บริษัทของไต้หวัน
หมวดหมู่:บริษัทไต้หวันที่ก่อตั้งในปี พ.ศ. 2532
เนเธอร์แลนด์ของสเปน

**เนเธอร์แลนด์ของสเปน** () มีเรียกว่า **เซาเทิร์นเนเธอร์แลนด์** () เป็นพื้นที่ในเนเธอร์แลนด์ของฮาพส์บวร์คที่ปกครองโดยราชวงศ์ฮาพส์บวร์คสายสเปน ตั้งแต่ปีค.ศ. 1556-1714 โดยเคยเป็นรัฐในกลุ่มประเทศต่ำในปกครองของจักรวรรดิโรมันอันศักดิ์สิทธิ์ ในระบบรัฐร่วมประมุขกับกษัตริย์สเปน (หรือเรียกอีกชื่อว่า สเปนของฮาพส์บวร์ค) ในปัจจุบันดินแดนดังกล่าวอยู่ในเบลเยียม ลักเซมเบิร์ก และบางส่วนของภาคเหนือของฝรั่งเศส ภาคใต้ของเนเธอร์แลนด์ และภาคตะวันตกของเยอรมนี โดยมีเมืองหลวงอยู่ที่กรุงบรัสเซลส์ ภายใต้กองทัพฟลานเดอร์ส เป็นผู้ดูแลอธิปไตย

ดินแดนทั้ง 17 มณฑลนี้ในอดีตเคยเป็นดินแดนในเนเธอร์แลนด์ของบูร์กอญมาก่อน ซึ่งต่อมาได้ผนวกเข้ากับราชวงศ์ฮาพส์บวร์คสายออสเตรียเนื่องจากการสิ้นสุดราชวงศ์วาลัว-บูร์กอญอันเนื่องมาจากการสิ้นพระชนม์ของทายาทคนสุดท้าย มารีแห่งบูร์กอญ ในปีค.ศ. 1482 จึงกลายมาเป็นเนเธอร์แลนด์ของฮาพส์บวร์ค และได้สืบบังลังก์ต่อให้กับราชวงศ์ฮาพส์บวร์คสายสเปนภายหลังจากการสละราชสมบัติของจักรพรรดิคาร์ลที่ 5 ในปีค.ศ. 1556 ต่อมาดินแดนบางส่วนในเนเธอร์แลนด์ได้แยกตนออกมาเป็นสาธารณรัฐดัตช์ในปีค.ศ. 1581 ดินแดนส่วนที่เหลือจึงตกเป็นของสเปนจนสงครามสืบราชบัลลังก์สเปนสิ้นสุดลง

## ดูเพิ่ม
* รายนามผู้ว่าราชการแห่งเนเธอร์แลนด์ฮับบูรก์
* ประวัติศาสตร์เบลเยียม

## เชิงอรรถและอ้างอิง
### เชิงอรรถ

### อ้างอิง

หมวดหมู่:ประวัติศาสตร์เนเธอร์แลนด์
หมวดหมู่:ประวัติศาสตร์เบลเยียม
หมวดหมู่:ประวัติศาสตร์สเปน
หมวดหมู่:รัฐสิ้นสภาพในประเทศเนเธอร์แลนด์
หมวดหมู่:อดีตอาณานิคมของสเปน
หมวดหมู่:อดีตอาณานิคมในทวีปยุโรป
สปีด เรเซอร์ : เดอะ เน็กซ์ เจเนเรชั่น

**สปีด เรเซอร์ : เดอะ เน็กซ์ เจเนเรชั่น** เป็นภาพยนตร์การ์ตูนโทรทัศน์ที่ออกอากาศทางช่องการ์ตูนเน็ตเวิร์คทุกวันศุกร์โดยใน
ประเทศไทยออกอากาศเวลา17.00น.

### เนื้อเรื่องย่อ

เนื้อเรื่องในภาพยนตร์การ์ตูนเรื่องนี้สร้างต่อจากเนื้อเรื่องในภาพยนตร์กล่าวคือหลังจากสปีด เรเซอร์ได้หายสาบสูญไปหลายปีได้มีชายหนุ่มคนหนึ่งชื่อสปีดได้
เดินทางมายังโรงเรียนฝึกนักแข่งรถที่สปีด เรเซอร์ได้สร้างเอาไว้โดยในปัจจุบันน้องชายของสปีด เรเซอร์เป็นอาจารย์ใหญ่ของโรงเรียนแห่งนี้และ X ลูกชาย
ของสปีด เรเซอร์ได้เรียนอยู่ที่นี่สปีดหารู้ไม่ว่าเขาคือลูกชายคนเล็กของสปีด เรเซอร์ที่ทิ้งไว้ที่บ้านเด็กกำพร้าก่อนหายสาบสูญไปและเป็นน้องชายของ X โดย
เขาได้ค้นพบชิ้นส่วนรถ Mark 5ของพ่อแต่ต่อมาเกิดพังขึ้นมาและเขากับเพื่อนอีก 2 คนชื่อลูซี่และคอนเนอร์และเจ้าชิมป์ชิมป์หุ่นยนต์ลิงของคอนเนอร์ได้ค้นพบ
ชิพของ Mark 6ของสปีด เรเซอร์จึงได้นำมาสร้างเป็นตัวรถขึ้นมาซึ่งเขาต้องเจอกับศัตรูผู้ชั่วร้ายคือเศรษฐีผู้อุปการะโรงเรียนซึ่งลูกสาวของเขาเป็นแฟนกับ X
แล้วสปีดจะทำอย่างไรต่อไป

หมวดหมู่:การ์ตูนอเมริกัน
หมวดหมู่:การ์ตูนทีวีแอนิเมชันตะวันตกที่ได้รับอิทธิพลจากสื่ออนิเมะ
พระเจ้าคย็องจงแห่งโครยอ

**พระเจ้าคย็องจงแห่งโครยอ** ( ค.ศ. 955 - ค.ศ. 981) เป็นพระมหากษัตริย์ที่ 5 แห่งราชวงศ์โครยอ พระองค์เป็นพระราชโอรสองค์โตของพระเจ้าควังจง และได้รับการสถาปนาเป็นเจ้าชายรัชทายาทในปีที่พระองค์ประสูติ เมื่อพระราชบิดาสวรรคตใน ค.ศ. 975 พระเจ้าคยองจงก็ขึ้นครองราชย์ต่อและสานงานปฏิรูปการปกครองที่พระราชบิดาได้ริเริ่มไว้โดยออกพระราชบัญญัติเวนคืนที่ดินเดิมที่ดินในอาณาจักรโครยอนั้นเป็นสิ่งที่สามารถสืบทอดไปให้ลูกหลานได้ โดยเฉพาะขุนนางตระกูลใหญ่ที่มีที่ดินกว้างใหญ่ตั้งแต่ปลายสมัยชิลลาและยังได้รับพระราชทานจากพระเจ้าแทโจเป็นรางวัลคุณความชอบในการตั้งอาณาจักร ทางราชสำนักไม่สามารถเข้าไปใช้ประโยชน์หรือเก็บภาษีจากที่ดินส่วนตัวของขุนนางเหล่านั้นได้ เมื่อออกพระราชบัญญัตินี้แล้ว ขุนนางคนใดก็ตามที่เสียชีวิตที่ดินนั้นจะไม่สามารถส่งต่อให้ลูกหลานได้แต่จะกลับมาเป็นของราชสำนักแทน

เมื่อขึ้นครองราชย์ได้อภิเษกกับเจ้าหญิงนักรังพระราชธิดาของพระเจ้าคยองซุนแห่งอาณาจักรซิลลา ภายหลังให้พระนามเป็น **สมเด็จพระราชินีฮอนซุก** ต่อมาใน ค.ศ. 978 อภิเษกกับเจ้าหญิงชองจู พระราชธิดาของพระเจ้ามุนวอน (พระราชโอรสของพระเจ้าแทโจแห่งโครยอกับพระนางซินมยองซุนซอง) กับพระชายามุนฮเย พระราชทานนามว่า **สมเด็จพระราชินีฮอนอึย** แต่พระมเหสีทั้งสองพระองค์ก็ยังไม่ทรงพระครรภ์ จนในปี ค.ศ. 980 พระเจ้าคยองจงได้อภิเษกสมรสกับ **เจ้าหญิงฮวางโบซู** และ **เจ้าหญิงฮวางโบซอล** ซึ่งเป็นเจ้าหญิงแห่งพระราชวังมยองบกกุง ตระกูล ฮวางจู ที่เป็นพระราชธิดาของพระเจ้าแทจง (พระราชโอรสของพระเจ้าแทโจแห่งโครยอกับพระนางซินจอง) กับพระนางซ็อนอึย (พระราชธิดาของพระเจ้าแทโจแห่งโครยอกับพระนางจองด็อก) ซึ่งเป็นญาติทางฝ่ายพระราชมารดาของพระเจ้าคยองจง มาเป็นพระมเหสีแห่งพระราชวังหลวงแคซองกุง โดยให้พระยศเป็นพระมเหสีเอกทั้งสองพระองค์ มีพระนามว่า **สมเด็จพระราชินีฮอนแอ** และ **สมเด็จพระราชินีฮอนจอง** และในปี ค.ศ. 980 นั้นเองสมเด็จพระราชินีฮอนแอ ได้ตั้งพระครรภ์และมีพระประสูติกาลเป็นพระราชโอรส พระเจ้าคยองจงจึงพระราชทานพระนามว่า **เจ้าชาย วัง ซง แห่ง ฮวางจู**

พระเจ้าคยองจงสวรรคตในปี ค.ศ. 981 รวมพระชนมายุได้ 26 พรรษา พระโอรสของพระเจ้าคยองจงมีพระชนมายุเพียง 2 พรรษา (ภายหลังขึ้นครองราชย์เป็นพระเจ้ามกจง) ราชบัลลังก์จึงตกไปเป็นของพระญาติห่าง ๆ คือ พระเจ้าซองจง

## พระราชวงศ์
*พระราชบิดา: พระเจ้าควังจงแห่งโครยอ (광종, 光宗)
*พระราชมารดา: พระนางแทมก  ตระกูล ฮวางโบ แห่ง ฮวางจู (대목왕후 황보씨) พระราชธิดาของพระเจ้าแทโจ กับพระนางซินจอง  

**พระมเหสี** 
*พระนางฮ็อนแอ ตระกูล ฮวางโบ แห่ง ฮวางจู (헌애왕후 황보씨, 獻哀王后) พระราชธิดาของพระเจ้าแทจง กับ พระนางซอนอึย  
*พระนางฮ็อนจ็อง ตระกูล ฮวางโบ แห่ง ฮวางจู (헌정왕후 황보씨, 獻貞王后) พระราชธิดาของพระเจ้าแทจง กับ พระนางซอนอึย 
*พระนางฮ็อนซุก ตระกูล คิม แห่ง คยองจู (헌숙왕후 김씨, 獻肅王后) พระราชธิดาของพระเจ้าคยองซุนแห่งอาณาจักรซิลลา
*พระนางฮ็อนอึย ตระกูล ยู แห่ง ชุงจู (헌의왕후 유씨, 獻懿王后) พระราชธิดาของพระเจ้ามุนวอน 

**พระสนม**
*พระสนมแทมยอง ตระกูล ยู (대명궁부인 유씨, 大明宮夫人)

**พระราชโอรส**
*พระเจ้ามกจงแห่งโครยอ (목종, 穆宗) พระโอรสของสมเด็จพระจักรพรรดินีฮอนแอ ตระกูล ฮวางโบ แห่ง ฮวางจู

## อ้างอิง

คย็องจง
บาตัม

**บาตัม** (Batam) เป็นเกาะและเป็นเมืองหนึ่งในจังหวัดเกอปูเลาวันรีเยา ของประเทศอินโดนีเซีย เป็นที่รู้จักกันดีในฐานะพื้นที่เขตการค้าเสรีของสามเหลี่ยมเศรษฐกิจซิโจรี (SIJORI Growth Triangle) อยู่ห่างจากชายฝั่งทางใต้ของสิงคโปร์ 20 กิโลเมตร เกาะนี้มีขนาด 715 ตารางกิโลเมตร มีประชากร 791,605 คน (พ.ศ. 2551)     

ภาษาทางการบนเกาะนี้คือ ภาษาอินโดนีเซีย แต่เนื่องจากประชากรส่วนใหญ่เป็นชาวจีน จึงมีการใช้ภาษาจีนหลายถิ่น เช่น แต้จิ๋ว ฮกเกี้ยน และภาษาจีนกลางด้วย

## ภูมิศาสตร์
บาตัมอยู่ทางตะวันออกของการีมุน (Karimun)  และเกาะบูลัน (Bulan Island)  ทางตะวันตกของบินตัน (Bintan) ทางเหนือของเริมปัง (Rempang) และทางใต้ของสิงคโปร์ โดยมีช่องแคบรีเยา (Riau Strait หรือ *Selat Riau*) แยกระหว่างบาตัม และบินตัน 

ชุมชนหลักบนเกาะบาตัมได้แก่ เซกูปัง, โจโดะฮ์, นาโกยา, ซูไงปานัซ, บาตัมเซ็นเตอร์, บาตูอัมปาร์ และเบิงกง

thumb|เรือ''ปมปง''แล่นเป็นระยะทางสั้น ๆ ระหว่างบาตัมและเกาะใกล้เคียง

### ภูมิอากาศ



## เศรษฐกิจ
ในราว พ.ศ. 2510 (ต้นคริสต์ทศวรรษ 1970) เกาะแห่งนี้อยู่ในช่วงการเปลี่ยนแปลงครั้งใหญ่ จากพื้นที่ทำป่าไม้ขนาดใหญ่ เป็นเขตอุตสาหกรรมและท่าเรือหลัก  ประชากรเพิ่มขึ้นจากไม่กี่พันคนในราว พ.ศ. 2500 จนเป็นแสนคน ผลประโยชน์ทางเศรษฐกิจของเกาะนี้มาจากการอยู่ติดกับสิงคโปร์ และต้นทุนแรงงานต่ำ กับได้แรงจูงใจพิเศษจากรัฐบาล จึงเป็นแหล่งโรงงานอุตสาหกรรมจำนวนมากที่ดำเนินการโดยบริษัทของสิงคโปร์  การต่อเรือและการผลิตอุปกรณ์อิเล็กทรอนิกส์เป็นอุตสาหกรรมหลักของเกาะนี้ นอกจากนี้ยังมีแหล่งท่องเที่ยวและรีสอร์ตจำนวนมาก 

จากกรอบแนวคิดที่ลงนามไปเมื่อเดือนมิถุนายน พ.ศ. 2549 ทำให้บาตัมพร้อมกับพื้นที่ใกล้เคียง ได้แก่ บินตัน และการีมุน กลายเป็นส่วนหนึ่งของเขตเศรษฐกิจพิเศษกับสิงคโปร์ โดยในเขตนี้จะไม่จัดเก็บภาษีศุลกากรและภาษีมูลค่าเพิ่มจากสินค้าที่ขนส่งระหว่างบาตัมและสิงคโปร์

## การคมนาคม
การเดินทางระหว่างเกาะนี้กับเมืองอื่นๆ ที่อยู่ใกล้เคียงได้โดยมีบริการเรือเฟอร์รีจำนวนมาก เช่น เดินทางไปยังบินตัน, การีมุน, สิงคโปร์ และโจโฮร์บะฮ์รู (ประเทศมาเลเซีย) ส่วนการเดินทางไปสิงคโปร์นั้นใช้เวลาไม่ถึงหนึ่งชั่วโมง 

สนามบินฮังนาดิม (Hang Nadim Airport) เป็นสนามบินแห่งเดียวของเกาะนี้ โดยมีรันเวย์ยาวที่สุดในอินโดนีเซีย และจาการ์ตาเป็นจุดหมายปลายทางที่สำคัญที่สุด 

thumb|ท่าเรือกลางของบาตัม มองจากเรือเฟอร์รี
สะพาน "บาเรลัง" เป็นจุดเด่นที่สำคัญอย่างหนึ่งบนเกาะบาตัม ซึ่งเป็นชื่อที่ย่อมาจาก บาตัม-เริมปัง-กาลัง (Batam-Rempang-Galang) อันเป็นชื่อของเกาะใหญ่สามเกาะที่สะพานนี้เชื่อมถึง สะพานแห่งนี้สร้างขึ้นในสมัยที่ฮาบิบีเป็นรัฐมนตรีกระทรวงวิจัยและเทคโนโลยี โดยได้ทุนจากรัฐบาลเยอรมัน 

## อ้างอิง

## แหล่งข้อมูลอื่น

* เว็บไซต์ทางการของเมืองบาตัม
* http://www.batam.go.id/  BIDA/Otorita 

หมวดหมู่:เขตเศรษฐกิจพิเศษ
หมวดหมู่:เกาะในประเทศอินโดนีเซีย
หมวดหมู่:หมู่เกาะรีเยา
หมวดหมู่:นครในประเทศอินโดนีเซีย
มูเซอร์ เรคคอร์ดส

**มูเซอร์ เรคคอร์ดส** เป็นชื่อของอดีตค่ายเพลงหนึ่งในประเทศไทย ก่อตั้งโดย ประภาส ชลศรานนท์ โดยมี เกี๊ยง - เกียรติศักดิ์ เวทีวุฒาจารย์ และ นก - ฉัตรชัย ดุริยประณีต อดีตสมาชิกวงดนตรีเฉลียงมาร่วมงานด้วย หลังจากที่ประภาสลาออกจากบริษัทคีตา เพื่อมาตั้งบริษัทเป็นของตนเอง เดิมชื่อ *มูเซอร์ มิวสิก เซอร์วิส* โดยเริ่มรับจ้างผลิตเพลงและทำดนตรีประกอบให้กับผู้ว่าจ้างต่าง ๆ และกลายมาเป็นค่ายเพลงในปี พ.ศ. 2535 มีศิลปินในสังกัดมากมายหลายคน โดยสร้างสรรค์ผลงานความแปลกใหม่ ไม่ซ้ำซากในทุกอัลบั้มที่ผลิตออกมา โดยเข้ามาประกบกับ ดี-เดย์ เอ็นเทอร์เทนเมนท์ 

มูเซอร์ เรคคอร์ดส ดำเนินงานอยู่ได้เพียง 2 ปีก็ถูกกลุ่มวอร์เนอร์มิวสิค ซึ่งเป็น 1 ใน 4 บริษัทค่ายเพลงยักษ์ใหญ่ หรือที่เรียกว่า บิ๊กโฟร์ (Big Four) จากต่างประเทศเข้ามาเทคโอเวอร์กิจการ โดยรวม ดี-เดย์ เอ็นเทอร์เทนเมนท์ และ มูเซอร์ เรคคอร์ดส เข้ารวมกันและเปลี่ยนชื่อเป็น วอร์นเนอร์ มิวสิค ไทยแลนด์ มูเซอร์ เรคคอร์ดส จึงสิ้นสุดกิจการลง

## รายชื่อศิลปินในบริษัทมูเซอร์
* กษาปณ์ จำปาดิบ
** อัลบั้ม - *กษาปณ์*
** อัลบั้ม - *กษาปณ์ ม้วน ๒*
* มาม่า บลูส์
** อัลบั้ม - *มาม่า บลูส์*
* เกียรติศักดิ์ เวทีวุฒาจารย์ และ ฉัตรชัย ดุริยประณีต
** อัลบั้ม - *เด็ดดอกไม้สะเทือนถึงดวงดาว*
* ทีโบน
** อัลบั้ม - *จังหวะนี้ใจดีเข้ากระดูกดำ*
* Z-Myx
** อัลบั้ม - * Z-Myx Z-Zomkiat*
** อัลบั้ม - *Z-Myx Volume 10*
* แบดบอย (โรเบิร์ต & แวน)
** อัลบั้ม - *ร็อก แอนด์ โรล : รัก แอนด์ ร้าย*
* โคโค่แจ๊ซ
** อัลบั้ม - *คิดถึง..คาราบาว*
* วิยะดา โกมารกุล ณ นคร
** อัลบั้ม - *ให้ทั้งใจ*
* ทอม ดันดี
** ออกอัลบั้ม *อย่างนี้ต้องตีเข่า* กับค่ายดี-เดย์ เอ็นเทอร์เทนเมนท์ แต่เป็นทีมจาก มูเซอร์ เรคคอร์ดส ที่ทำดนตรีให้

## ดูเพิ่ม
* ประภาส ชลศรานนท์
* เฉลียง
* ดี-เดย์ เอ็นเทอร์เทนเมนท์
* วอร์นเนอร์ มิวสิค ไทยแลนด์

## อ้างอิง

หมวดหมู่:ค่ายเพลงไทย
หมวดหมู่:บริษัทไทยที่ก่อตั้งในปี พ.ศ. 2535
หมวดหมู่:ค่ายเพลงที่ก่อตั้งในปี พ.ศ. 2535
หมวดหมู่:บริษัทไทยที่ปิดกิจการในปี พ.ศ. 2537
หมวดหมู่:ค่ายเพลงที่ปิดกิจการในปี พ.ศ. 2537
อาร์เอส อันปลั๊ก ดนตรีนอกเวลา

***อาร์เอส อันปลั๊ก*** () เป็นอัลบั้มเฉพาะกิจ ซึ่งเกิดจากการรวมกันของกลุ่มศิลปินค่าย อาร์เอส ที่ประสบความสำเร็จในการออกอัลบั้มต่างๆ วางจำหน่ายครั้งแรกเมื่อวันที่ 11 เมษายน พ.ศ. 2537 โดยทำให้อัลบั้มนี้ประสบความสำเร็จเป็นอย่างมาก ถึงมีการจัดคอนเสิร์ตใหญ่ครั้งสำคัญในชื่อคอนเสิร์ต "RS Unplugged Concert คอนเสิร์ตนอกเวลา" ที่จัดขึ้นเมื่อวันที่ 28 พฤษภาคม พ.ศ. 2537 จัดแสดงที่ อินดอร์ สเตเดี้ยม หัวหมาก

## สมาชิก
*พีระพงษ์ พลชนะ หรือ ต้อม เรนโบว์
*อริสมันต์ พงศ์เรืองรอง
*พัชริดา วัฒนา 
*ทัช ณ ตะกั่วทุ่ง
*ทู (ต่อ เบื้องหน้า, ต๋อง เบื้องหลัง)
*ไฮแจ็ค
*บอยสเก๊าท์
*ปฏิวัติ เรืองศรี
*โชคชัย เจริญสุข
*สุรัช ทับวัง หรือ เป้ ไฮ-ร็อก
*อนันต์ บุนนาค
*พิสุทธิ์ ทรัพย์วิจิตร
*สมชาย เข็มกลัด

## รายชื่อเพลง
ในอัลบั้มนี้ได้มีการร้องใหม่โดยเพลงทั้งหมด 13 เพลงซึ่งเป็นเพลงที่ได้รับความนิยมอย่างมากในอดีตโดยทั้ง 13 เพลงได้ปรับทำนองแนวเพลงอคูสติกผสมผสานแนวบลูส์ทั้งหมด แต่เพลงที่ 14 ซึ่งเป็นเพลงพิเศษในอัลบั้มมีชื่อว่า *เพื่อนกัน* ซึ่งเคยเป็นเพลงในอัลบั้มรวมฮิตของศิลปินร็อกในสังกัด คือ หิน เหล็ก ไฟ, ไฮ-ร็อก และ หรั่ง ร็อกเคสตร้า
ส่วนอัลบั้ม RS Unplugged classic ได้เพิ่มเพลงอคุสติกที่ผสมผสานเพลงบลูส์ 2 เพลงใหม่ คือ ‘’ศรัทธา’’ และ ‘’เพื่อเธอ’’ ของ หิน เหล็ก ไฟ





## เครดิต
* โปรดิวเซอร์ : ธนิต เชิญพิพัฒธนสกุล
* เรียบเรียง : ธนิต, อิทธิ, เรืองยศ, อนุสาร, ธนันต์, ณรงค์, สุรพันธ์, สร่างศัลย์
* กีต้าร์ : อิทธิ, สร่างศัลย์, สุรพันธ์, ณรงค์
* เบส : เจน เฉลยกาย
* เปียโน : ธนิต, ธนันต์
* กลอง : ธนิต, ทวี ศรีประดิษฐ์
* เชลโล : กิติคุณ สดประเสริฐ
* ไวโอลิน : อ.นพ โสตถิพันธุ์, อ.พจน์ ปรีชา
* ฟลุต : สมชาย เฟี้ยวสำอางค์
* แอคคอเดียน : จิตรกร บัวเนียม
* ฮาร์โมนิกา : ธนพล อินทฤทธิ์
* เพอร์คัชชั่น : ธนิต
* Harmony Vocal : อนุวาท พลางกูร, พัชริดา วัฒนา
* ไวโอลิน, เชลโล, ฟลุต, เสียงประสาน เรียบเรียงโดย ธนิต เชิญพิพัฒธนสกุล
* มิกซ์ : Tim Beale
* Art Director : June
* Photographer : Guy Daviot

## คอนเสิร์ต
* RS Unplugged Concert คอนเสิร์ตนอกเวลา (28 พ.ค. 2537) อินดอร์ สเตเดี้ยม หัวหมาก

## อ้างอิง

หมวดหมู่:อัลบั้มเพลงไทยในปี พ.ศ. 2537
หมวดหมู่:อัลบั้มเพลงไทยสากล
หมวดหมู่:อัลบั้มรวมศิลปิน
เทิร์นเทเบิล

thumb|right|ดีเจ มิกเซอร์
thumb|200px|right|แผ่นเสียง
**เทิร์นเทเบิล** เป็นเครื่องดนตรีประยุกต์ เดิมเป็นเครื่องเล่นแผ่นเสียง แล้วก็พัฒนามาใหม่มาเป็นเล่นแผ่นเสียงที่ทันสมัย ไว้ใช้สำหรับเพื่อดัดดัดแปลงให้ได้เสียงที่แปลกใหม่ไปจากเดิม เป็นเครื่องดนตรีที่เปิดเพลงตามไนต์คลับ หรือตามงานบันเทิงต่าง ๆ และ กิจกรรมตามงานต่าง ๆ เทิร์นเทเบิล ยังเป็นเครื่องดนตรีใช้สำหรับแต่งเพลง และ รีมิกซ์ จากแผ่นเสียง ส่วนใหญ่ มักจะเป็เพลงแนว ฮิปฮอป, บอลทิมอร์คลับ, แดนซ์ และ อี่น ๆ ใช้สำหรับ ดีเจ และ นักดนตรี

## แหล่งข้อมูลอื่น
* BBC Blast video downloads - Learn to scratch with DJ Cooper
* ''Spin Science: Online Turntable Music Resource''
* ''A History of Vinyl: Turntablism'' from the BBC
* History of Turntablism'' 
* ''Tablist.net - Tablist news & information, fresh fresh fresh...'

หมวดหมู่:เครื่องดนตรีอิเล็กทรอนิกส์
หมวดหมู่:แผ่นเสียง
หมวดหมู่:ดนตรีทดลอง
หมวดหมู่:เทคนิคทางดนตรี
หมวดหมู่:ประเภทฮิปฮอป